18. Mafoko a ga Jesu a a mo go Luke 21:25-28 a dira gore o ikutlwe jang ka pitlagano e kgolo e e tlang? 17 Ka tsela e e tshwanang, molaetsa wa Bogosi Jwa Modimo o bolelwa mo lefatsheng lotlhe fa Basupi ba ga Jehofa ba ntse ba diragatsa kabelo ya bone ya go rera ka tlhoafalo. Mo e batlang e le mo dikarolong tsotlhe tsa lefatshe batho ba kgona go utlwa le go bala molaetsa wa Bogosi ka dipuo tsa bone. Makasine wa Tora ya Tebelo, o o itsiseng Bogosi Jwa ga Jehofa, o anamisiwa ka dikhopi tse di fetang 25 000 000 mme o gatisiwa ka dipuo tse di fetang 140. Ee ruri, dikgang tse di molemo tsa Bogosi Jwa Modimo di rerwa “mo lefatsheng lotlhe le le nang le banni gore e nne bosupi mo ditšhabeng tsotlhe.” Bokhutlo bo tla tla fa tiro eno e sena go wediwa ka tsela e e kgotsofatsang Modimo.—Mathaio 24:14.